
Nr. 12804  din 18.11.2024

                                                             Referat de aprobare 
              La proiectul de hotarare privind mentinerea contractului de închiriere  nr. 6838/30.06.2021 pentru imobilul (teren și construcție) cu o suprafață de 1156 mp. situat pe str. Eroilor nr. 9 , Marghita, încheiat între Municipiul Marghita- în calitate de proprietar și SC Magic Fitness Center S.R.L. - în calitate de chiriaș

[bookmark: _GoBack] 	În urma  aducerii la cunoștință a unei notificării primite și totodată în urma solicitării domnului Koppanyi Zsolt , administrator la SC Magic Fitness Center SRL adresată Consiliului Local al Municipiului Marghita de a se pronunța, în calitatea pe care i-o conferă legea, de a administra proprietatea publică și privată a localității , asupra contractului de închiriere cu obiect închirierea unui spațiu pentru sală de fitness la SC Magic Fintess Center SRL ,
             am inițiat proiectul de hotărâre privind menținerea  contractului de închiriere nr. 6838/30.06.2021pentru Magic Fitness Center SRL.

	Față de aceasta arătăm următoarele:
I. Spațiul situat pe str. Eroilor nr. 9, proprietatea privată a  municipiului Marghita a făcut obiectul închirierii prin licitație publică, licitație adjudecată de SC Magic Fintess Center,  în urma Hotărârii Consiliului Local nr. 63 din 12.04.2021 și a contractului de închiriere nr. 6838 din 30.06.2021, încheiat în baza raportului  final de licitație nr. 6036 din 8.06.2021
II. Prin Hotărârea Consiliului Local nr. 102 din 31.05.2022 se aprobă prelungirea contractului de închiriere  ”pe o perioada de 10 ani” , cu menținerea redevenței la 3000 lei/lună, indexat, anual  cu indicele de inflație. 
III. Prin Notificarea nr. 11595 din 22.10.2024 executivul municipiului Marghita , prevalându-se de prevederile cap. IV din Contractul de închiriere nr. 6838 din 30.06.2021 , art. 6 și anume: ” în cazul în care întârzierele la plata redevenței lunare depășește 3 luni, proprietarul poate să procedeze la rezilierea încheierii , fără a fi necesară intervenția instanțelor judecătorești  (pact comisoriu expres) și luarea măsurilor pentru eliberarea pe cale administrativă și amiabilă a imobilului ”. 
Tot în notificarea respectivă adresată administratorului SC Magic Fitness Center S.R.L. , se invocă art. 9 din Cap. VI al contractului ” în cazul întârzierii la plata redevenței lunare mai mult de 3 luni, dă dreptul proprietarului la rezilierea  unilaterală a contractului de închiriere”.
Invocând restanța la plata chiriei pe ultimele 4 luni, conducerea primăriei la aceea dată, anunță rezilierea unilaterală a contractului și solicită eliberarea spațiului în termenul de 30 de zile. 
IV. Prin adresa nr. 1/5229 din 15.11.2024 , administratorul firmei se adresează consiliului local nou constituit. Facem precizarea că situația respectivă nu a fost prezentată nici în fața fostului consiliu local. Prin adresa mai sus-amintită, motivează întârzierea plății chiriei de un concurs de situații obiective , de faptul că acest incident nu este unul repetabil și se solicită Consiliului Local de a menține contractul de inchiriere așa cum a fost aprobat prin HCL nr. 102/31.05.2022.
          
             1. Impact socio-economic:
-menținerea spațiului situat pe str. Eroilor nr. 9  ca sală de fitness al SC Magic Fintess Center SRL contribuie la promovarea sportului și a orașului nostru în domeniul respectiv, dat fiind palmaresul de premii înregistrat la nivel național și internațional  al sportivilor care frecventează această sală. 
          2. Impactul financiar asupra bugetulu local:
-încasarea unei chirii lunare pentru spațiul respectiv, spațiu pentru care nu există deocamdată altă perspectivă de schimbare a destinației
-asigurarea că acest spațiu este bine întreținut, mai mult s-au făcut investiții în clădire fără ca administratorul să ceară compensații pentru aceasta.
O eventuală evacuare și obligarea la restituire a spațiului , în aceste condiții , ar greva bugetul local, odată de  încasarea chiriei și totodată de eventuale pretenții ale chiriașului .
        3. Impactul juridic:
 - Proprietarul imobilului este  UAT Municipiul Marghita.
-  Consiliul Local are inițiativa și hotărăște , în condițiile legii, în toate probleme de interes local, având atribuții conferite de art. 129 alin.(1) și alin.(2) lit.c)  de ” administrare a domeniului public si privat al comunei, orașului sau municipiului ”
- În cazul contractului de închiriere neplata chiriei pe o perioadă ce depășește 3 luni , nu încetează de drept contractul , ci dă posibilitatea proprietarului ( adică UAT Municipiul prin administratorul său –Consiliul Local) să poată să procedeze la rezilierea închirierii, după cum tot consiliul local poate să nu recurgă la acest fapt. 
-la cap. V Drepturile părților, la art. 7 lit. d)  din Contract se prevede dreptul proprietarului ” la reținerea contravalorii chiriei din garanția de bună execuție în cazul neplății la termen a chiriei precum și în cazul încălcării prevederilor referitoare la neîndeplinirea obligațiilor contractuale de către titularul dreptului de închirere. Titularul dreptului de închiriere este obligat să întregească garanția”. Facem mențiunea că la contractul respectiv există depusă garanție , încă de la momentul semnării contractului , în valoare de 6.000 lei, contravaloarea a două luni de chirie. 

           Pe aceste considerente propun Consiliului Local al Municipiului Marghita , în temeiul art. 136 alin.(1) din OUG nr. 57/20199 privind Codul Administrativ, adoptarea 
Proiectului de hotărâre
privind mentinerea contractului de închiriere  nr. 6838/30.06.2021 pentru imobilul (teren și construcție) cu o suprafață de 1156 mp. situat pe str. Eroilor nr. 9 , Marghita, încheiat între Municipiul Marghita- în calitate de proprietar și SC Magic Fitness Center S.R.L. - în calitate de chiriaș

      Primar

